1.pielikums informatīvajam ziņojumam

"Par priekšlikumiem pedagogu darba

samaksas finansēšanas modeļa pilnveidei"

**Finansējuma aprēķina pedagogu darba samaksai apraksts**

**"Mācību plāna finansējums normētai klasei"**

**1. Apmaksāto mācību stundu aprēķins**

Par pamatu aprēķinam tiek ņemta Vispārējās izglītības likuma 33. pantā un 44. panta pirmajā daļā noteiktā mācību stundu slodze nedēļā vienā pamatizglītības vai vidējās izglītības programmā[[1]](#footnote-1). Skolām mācību plāna saturs, t.i. mācību priekšmeti un mācību stundu skaits tajos, var atšķirties, bet kopējam mācību stundu skaitam nedēļā jāatbilst Vispārējās izglītības likumā noteiktajam. Nedēļas mācību stundu skaitā tiek iekļauta arī viena klases audzināšanas stunda.

Kopējais apmaksāto mācību stundu skaits tiek noteikts trīs normēto klašu lielumiem:

– Maza klase – skolēnu skaits klasē 8-14 skolēni;

– Vidēja klase – skolēnu skaits klasē 15-20 skolēni;

– Liela klase – skolēnu skaits klasē vairāk par 21.

Mazai klasei apmaksāto mācību stundu skaits ir vienāds ar mācību stundu slodzi nedēļā, kam pieskaitīta viena klases audzināšanas stunda.

Vidējai klasei papildus mācību stundu slodzei nedēļā un audzināšanas stundai tiek apmaksātas stundas skolēnu mācību grupu veidošanai, kas izmantojamas skolas izglītības programmā definēto mērķu sasniegšanai.

Lielai klasei tiek apmaksāts lielāks skaits mācību stundu skolēnu mācību grupu veidošanai, kā arī 1.-4. klasē apmaksāts skolotāja palīga darbs matemātikas un latviešu valodas stundās.

Vidusskolas posmā:

– katrai 11.-12.kl. vidējai klasei papildus tiek apmaksātas mācību stundas viena padziļinātā kursa apguvei – 6 mācību stundas;

– katrai 11.-12.kl. lielai klasei – divu padziļināto kursu apguvei – 12 mācību stundas.

| Klases | Mazai klasei (8-14 skolēni) | Vidējai klasei (15-20 skolēni) | | | Lielai klasei (vairāk par 21 skolēnu) | | |
| --- | --- | --- | --- | --- | --- | --- | --- |
| Mācību stundu skaits nedēļā mācību plānam un klases audzināšanas stunda | Mācību stundu skaits nedēļā mācību plānam un klases audzināšanas stunda | Apmaksāto mācību stundu skaits skolēnu mācību grupām | Kopējais mācību stundu skaits vidējai klasei | Mācību stundu skaits nedēļā mācību plānam un klases audzināšanas stunda | Apmaksāto mācību stundu skaits pedagoga palīgam 1-3 klasē un skolēnu mācību grupām | Kopējais apmaksāto mācību stundu skaits lielai klasei |
| 1. | 22+1 | 23 | 2 | 25 | 23 | 12 | 35 |
| 2. | 23+1 | 24 | 2 | 26 | 24 | 12 | 36 |
| 3. | 24+1 | 25 | 2 | 27 | 25 | 12 | 37 |
| 4. | 26+1 | 27 | 5 | 32 | 27 | 9 | 36 |
| 5. | 28+1 | 29 | 5 | 34 | 29 | 9 | 38 |
| 6. | 30+1 | 31 | 5 | 36 | 31 | 11 | 42 |
| 7. | 32+1 | 33 | 5 | 38 | 33 | 11 | 44 |
| 8. | 34+1 | 35 | 5 | 40 | 35 | 11 | 46 |
| 9. | 34+1 | 35 | 5 | 40 | 35 | 12 | 47 |
| 10. | 36+1 | 37 |  | 37 | 37 |  | 37 |
| 11.-12. | 36+1 | 37 | 6 | 43 | 37 | 12 | 49 |

speciālajām klasēm ir divi normēto klašu lielumi[[2]](#footnote-2):

– Maza klase – 51,52, 55, 56, 57, 58, 59 programmu izglītojamiem;

– Vidēja klase – 53, 54 programmu izglītojamiem.

Apmaksāto mācību stundu skaits mazai un vidējai speciālajai klasei ir vienāds, speciālajai klasei tas nav atkarīgs no klases lieluma, bet veidojas, summējot mācību stundu slodzi nedēļā ar individuālo vai grupu atbalsta nodarbību skaitu katrai speciālās pamatizglītības programmai[[3]](#footnote-3).

Katrai speciālajai klasei aprēķinātais apmaksāto stundu skaits individuālajām vai grupu nodarbībām izglītības iestādē izmantojams atbalsta personāla (skolotāja logopēda, izglītības psihologa, pedagoga palīga, speciālā pedagoga) darba nodrošināšanai. Atkarībā no speciālās izglītības programmas, ko konkrētajā speciālajā klasē īsteno, tiek piesaistīts konkrēts atbalsta personāls.

Piemēram: *5. klases skolēniem ar valodas attīstības traucējumiem (speciālā klase ar skolēnu skaitu 14 – mazā klase) tiek apmaksātas 28 mācību stundas, viena klases audzināšanas stunda un 10 stundas individuālajām vai grupu logopēda nodarbībām nedēļā. Kopā uz minēto klasi tiek apmaksātas 39 mācību stundas.*

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Speciālās klases | | Speciālo izglītības programmu kodi | | | | | | | | |
| Klases | Mācību stundu skaits nedēļā mācību plānam un klases audzināšanas stunda | **Apmaksāto stundu iekļaujamais individuālo vai grupu atbalsta nodarbību skaits** | | | | | | | | |
| 51 | 52 | 53 | 54 | 55 | 56 | 57 | 58 | 59 |
| 1 | 22+1 | 12 | 22 | 12 | 5 | 12 | 8 | 5 | 6 | 8 |
| 2 | 23+1 | 10 | 23 | 12 | 5 | 12 | 8 | 6 | 6 | 8 |
| 3 | 24+1 | 10 | 23 | 14 | 5 | 12 | 8 | 6 | 6 | 8 |
| 4 | 26+1 | 10 | 21 | 14 | 5 | 12 | 8 | 6 | 6 | 8 |
| 5 | 28+1 | 10 | 11 | 15 | 4 | 10 | 5 | 6 | 5 | 8 |
| 6 | 30+1 | 10 | 9 | 15 | 4 | 8 | 5 | 6 | 5 | 8 |
| 7 | 32+1 | 9 | 9 | 15 | 3 | 8 | 3 | 2 | 2 | 7 |
| 8 | 34+1 | 7 | 9 | 14 | 3 | 8 | 3 | 2 | 2 | 7 |
| 9 | 34+1 | 7 | 9 | 14 | 4 | 8 | 2 | 2 | 2 | 7 |

Vidējās izglītības un pamatizglītības otrā posma klasēm, kurās vidējās izglītības programma tiek īstenota neklātienes vai tālmācības formā, ir divi normēto klašu lielumi:

– Vidēja klase – izglītojamo skaits klasē 15-20 izglītojamie;

– Liela klase – izglītojamo skaits klasē vairāk par 21.

Ņemot vērā, ka izglītojamie, kas izglītību iegūst neklātienes vai tālmācības formā, mācību priekšmetu un kursu saturu apgūst pašvadīta mācību procesa rezultātā, apmaksāto mācību stundu skaitu veido vidējās izglītības standartā noteiktais mācību stundu[[4]](#footnote-4) – konsultāciju skaits nedēļā: vidējai klasei 18 apmaksātas mācību stundas nedēļā, lielai klasei – 21.

Ja izglītības programma neklātienes formā tiek **īstenota ieslodzījuma vietā**, tad tiek piemērots mazās normētās klases lielums un tai atbilstošais apmaksāto mācību stundu skaits.

**2. Normēto klašu komplektu aprēķins**

Normētais klašu komplektu skaita aprēķins:

Aprēķinot normētos klašu komplektu skaitu, tiek izmantots šāds optimālais klases lielums:

– 1.-6. klasei 20 skolēni;

– 7.-12. klase 25 skolēni;

– Speciālai klasei 12 skolēni.

Piemēram: *Skolas 7. klasēs (5 paralēlklases) kopējais skolēnu skaits ir 151. Optimālais klases lielums šajā posmā ir 25, tad normētais 7. klašu komplektu skaits ir 151/25 = (6,04) = 7.*

Ja faktisko skolēnu skaitu katrā klasē dalot ar optimālo klases lielumu iegūst daļskaitli, tad normēto klašu komplektu skaits tiek noapaļots uz augšu līdz veselam skaitlim.

Lai noteiktu apmaksājamo mācību stundu skaitu uz klasi, tiek aprēķināts vidējais skolēnu skaits klases komplektā:

Piemēram: *Skolas 7.klašu kopējo skolēnu skaitu dalot ar normēto klašu komplektu skaitu 7, iegūst vidējo skolēnu skaitu klasē 21,57.*

Ja vidējais skolēnu skaits skolas klasē:

– 8-14 skolēni – maza klase, skolotāju slodžu aprēķinam tiek piemērots apmaksāto mācību stundu skaits mazai klasei;

– 15-20 skolēni – vidēja klase, skolotāju slodžu aprēķinam tiek piemērots apmaksāto mācību stundu skaits vidējai klasei;

– skolēnu skaits klasē vairāk par 21– liela klase, skolotāju slodžu aprēķinam tiek piemērots apmaksāto mācību stundu skaits lielai klasei.

Lai nodrošinātu **pamatizglītības pirmā posma** izglītības ieguvi tuvāk dzīvesvietai, kā arī iespēju iegūt vidējo izglītību pierobežas pašvaldību vidējās izglītības iestādēs, tad pie Eiropas Savienības ārējā sauszemes robeža ne vairāk kā 15 kilometru attālumā no Eiropas Savienības ārējās sauszemes robežas, izņemot administratīvo teritoriju administratīvos centrus un novados, kuru administratīvajā teritorijā skolēnu skaits (klātienes izglītības ieguves formā īstenotajās vispārējās izglītības programmās, izņemot izglītojamos sociālās aprūpes centros) ir 0,5 skolēni uz vienu kvadrātkilometru un mazāk, ja vidējais skaits skolas klasē:

– pamatizglītības pirmā posmā (1.-6. klase) klasē ir 5-7 skolēni, skolotāju slodžu aprēķinam tiek piemērots apmaksāto mācību stundu skaits mazai klasei;

– vidējās izglītības posmā 8-14 skolēni, skolotāju slodžu aprēķinam tiek piemērots apmaksāto mācību stundu skaits vidējai klasei.

Ja skolēnu skaits klasē mazāks par 8 (attiecīgi pie Eiropas Savienības ārējā sauszemes robeža un mazapdzīvotos novados mazāks par 5), tad skolēnu skaits tiek summēts ar skolēnu skaitu vienā vai divās nākamajās klasēs līdz iegūst skolēnu skaitu, kas vienāds vai lielāks par 8 (attiecīgi 5) un tiek piemērots mazas klases mācību plāns. Minētais normētās klases izveidošanas princips neattiecas uz vidējās izglītības posmu, jo vidējās izglītības posmā netiek finansētas klases ar skolēnu skaitu, kas mazāks par 8. Minētais normētās klases izveidošanas princips neattiecas ar uz pamatizglītības otro posmu (7.- 9. klase), jo arī šajā posmā būtiski veidot optimāla lieluma klases nevis apvienotās klases, lai skolēni apgūtu pamatizglītības standartā[[5]](#footnote-5) noteiktās caurviju prasmes.

**3. Skolotāju slodžu un valsts finansējuma mācību plānam aprēķins**

Lai aprēķinātu skolotāju slodzes mācību plāna īstenošanai, apmaksāto mācību stundu skaitam, atbilstoši mazai, vidējai vai lielai klasei pievieno apmaksātas skolotāja darba stundas konsultācijām un citu pienākumu (mācību stundu sagatavošana, izglītojamo rakstu darbu labošana, individuālais un grupu darbs ar izglītojamiem un konsultācijas, metodiskais darbs izglītības iestādē, projektu vadība un citas ar izglītības iestādes attīstību saistītas darbības) veikšanai:

– Mazai klasei mācību plāna stundām papildus aprēķina 10% apmaksāta skolotāju darba laika citu pienākumu veikšanai;

– Vidējai klasei mācību plāna stundām papildus aprēķina 20% apmaksāta skolotāju darba laika citu pienākumu veikšanai;

– Lielai klasei mācību plāna stundām papildus aprēķina 25% apmaksāta skolotāju darba laika citu pienākumu veikšanai.

Konsultāciju īpatsvars tiek rēķināts procentos no mācību stundām un nodarbībām, un tiek iekļauts kopējā citu pienākumu stundu apmērā –

– mazai klasei – 5%;

– vidējai klasei – 7,5%;

– lielai klasei – 10%.

Piemēram: *skolas 5.klasei ar vidējo skolēnu skaitu 16 apmaksātajām mācību stundām (34 mācību stundas) tiek pierēķināti 20% apmaksātu skolotāja darba stundu konsultācijām un citu pienākumu veikšanai. Tā rezultātā uz vienu vidējo 5. klasi tiek aprēķinātas 40,8 apmaksātas skolotāja darba stundas:*

Ja skolai 5. klasē ir vairāki normētie klašu komplekti, tad vienai klasei aprēķināto skolotāju slodžu skaitu reizina ar normēto klašu komplektu skaitu.

Ja skolai 5. klasē ir, piemēram, 3 vidējo klašu komplekti, no kuriem 1 ir speciālā klase, tad 2 klašu komplekti tiek reizināti ar vidējai 5.klasei aprēķināto skolotāju slodžu skaitu, bet 1 ar speciālajai klasei aprēķināto skolotāju slodžu skaitu.

Skolai aprēķināto skolotāju slodžu skaitu iegūst summējot visām skolas klasēm aprēķinātās skolotāju slodzes.

Finansējuma mācību plānam aprēķins:

,

kur –

∑SkSl – skolotāju slodžu summa

ZAL – normatīvajā regulējumā noteiktā pedagogu zemākā algas likme[[6]](#footnote-6)

**4. Papildfinansējums skolai**

Papildfinansējumu katrai skolai aprēķina:

1. Ne mazāk kā 14,5 % apmērā no finansējuma skolas mācību plānam:
   1. piemaksām:
      1. par klases audzinātāja pienākumu veikšanu,
      2. par darbu speciālajās klasēs,
      3. par darbu ieslodzījumu vietās,
      4. profesionālās darbības kvalitātes piemaksām pedagogiem, kuri ir ieguvuši 1., 2. un 3. kvalitātes pakāpi pēc 2017. gada 10. augusta,
      5. par darbu valsts ģimnāziju vidējās izglītības posmā;
   2. samaksai par pedagogu papildu pienākumiem darbā ar remigrējošiem skolēniem, kā arī pedagoga mēneša darba algas likmes palielināšanai;
2. Papildus atbalsta personāla (pedagoga palīga vai speciālā pedagoga) darba samaksai, aprēķinot:
   1. vienu atbalsta personāla darba slodzi uz 7 VIIS reģistrētiem skolēniem, kas apgūst speciālo izglītības programmu ar kodu 51,52, 53, 54, 55, 56, 57, mācoties vispārizglītojošā klasē;
   2. vienu atbalsta personāla darba slodzi uz 4 VIIS reģistrētiem skolēniem, kas apgūst speciālo izglītības programmu ar kodu 58, 59, mācoties vispārizglītojošā klasē;
3. Ja skolā nav skolēnu, kuri apgūst speciālās izglītības programmas speciālajās klasēs vai iekļauti vispārizglītojošā klasē, papildus tiek aprēķināti 3% apmērā no finansējuma skolas mācību plānam, lai nodrošinātu atbalstu skolēniem, kuriem nepieciešams izstrādāt individuālo izglītības programmas apguves plānu[[7]](#footnote-7).
4. Skolas administrācijas un metodiskā vadības darba (direktora vietnieks, mentors, metodiķis, mācību jomas koordinators skolā\*) darba samaksai ne vairāk kā 10% papildus no finansējuma mācību plāna īstenošanas nodrošināšanai.

\**Cik un kādas amata vienības skola šī finansējuma ietvaros nepieciešamas, konkrētā skolā izlemj skolas direktors, saskaņojot ar dibinātāju.*

Skolai var tikt piešķirts arī **"kvalitātes fonds"**, kura piešķiršana tiek izvērtēta katru gadu jūlija mēnesī par skolas sniegumu izglītības kvalitātes nodrošināšanā, nodrošinot augstākus sasniedzamos rezultātus, aktīvi sniedzot atbalstu citām izglītības iestādēm pašvaldībā vai valstī.

"Kvalitātes fondu" veido 1% no mērķdotācijas pašvaldību vispārizglītojošām skolām, kas katru gadu pēc 1. septembra skolēnu skaita minētajās izglītības iestādē tiek sadalīts tām skolām, kas iepriekšējā mācību gadā ir izpildījušas kvalitātes kritērijus.

**5. Finansējums, kuru sadala pašvaldība**

1. Valsts finansējums atbalsta personāla (izglītības psihologa, skolotāja logopēda, pedagoga karjeras konsultanta) darba samaksai tiek aprēķināts 5,43 % apmērā no pašvaldības skolu kopējā finansējuma skolu mācību plāniem.
2. Valsts finansējums skolu direktoru darba samaksai 5% apmērā no pašvaldības skolu kopējā finansējuma skolu mācību plāniem.

1. Vispārējās izglītības likums, pieņemts 10.06.1999. (pieejams: https://likumi.lv/ta/id/20243-visparejas-izglitibas-likums) [↑](#footnote-ref-1)
2. Ministru kabineta 2015. gada 13. oktobra noteikumi Nr. 591 "Kārtība, kādā izglītojamie tiek uzņemti vispārējās izglītības programmās, speciālajās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi" (pieejami: https://likumi.lv/ta/id/277597-kartiba-kada-izglitojamie-tiek-uznemti-visparejas-izglitibas-iestades-un-specialajas-pirmsskolas-izglitibas-grupas) [↑](#footnote-ref-2)
3. Ministru kabineta 2018. gada 27. novembra noteikumi Nr. 747 "Noteikumi par valsts pamatizglītības standartu un pamatizglītības programmu paraugiem" (pieejami: https://likumi.lv/ta/id/303768-noteikumi-par-valsts-pamatizglitibas-standartu-un-pamatizglitibas-programmu-paraugiem) [↑](#footnote-ref-3)
4. Ministru kabineta 2019. gada 3. septembra noteikumi Nr. 416 "Noteikumi par valsts vispārējās vidējās izglītības standartu un vispārējās vidējās izglītības programmu paraugiem" (pieejami: https://likumi.lv/ta/id/309597-noteikumi-par-valsts-visparejas-videjas-izglitibas-standartu-un-visparejas-videjas-izglitibas-programmu-paraugiem) [↑](#footnote-ref-4)
5. Ministru kabineta 2018. gada 27. novembra noteikumi Nr. 747 "Noteikumi par valsts pamatizglītības standartu un pamatizglītības programmu paraugiem" (pieejami: https://likumi.lv/ta/id/303768-noteikumi-par-valsts-pamatizglitibas-standartu-un-pamatizglitibas-programmu-paraugiem) [↑](#footnote-ref-5)
6. Ministru kabineta 2016. gada 5. jūlija noteikumi Nr. 445 "Pedagogu darba samaksas noteikumi" (pieejami: https://likumi.lv/ta/id/283667-pedagogu-darba-samaksas-noteikumi) [↑](#footnote-ref-6)
7. Ministru kabineta 2019. gada 19. Novembra noteikumi Nr. 556 "Prasības vispārējās izglītības iestādēm, lai to īstenotajās izglītības programmās uzņemtu izglītojamos ar speciālām vajadzībām" (pieejami: https://likumi.lv/ta/id/310939-prasibas-visparejas-izglitibas-iestadem-lai-to-istenotajas-izglitibas-programmas-uznemtu-izglitojamos-ar-specialam-vajadzibam) [↑](#footnote-ref-7)